i phone
వచ్చేనెల నుంచే భారత్‌ తయారీ ఐఫోన్లు!
ముంబయి, మే 19: భారత్‌తయారీ యాపిల్‌కంపెనీ ఐఫోన్లు వచ్చేనెల నుంచి మార్కెట్లకు వస్తున్నాయి. తవాన్‌ కాంట్రాక్టు ఉత్పత్తిసంస్థ విస్ట్రాన్‌ బెంగళూరులో తన ప్లాంట్‌లో ఉత్పత్తిచేస్తోంది. ఫ్యాక్టరీలో ట్రయల్‌రన్‌ను పూర్తిచేసింది. ట్రయల్‌రన్‌లో కొన్ని ఫోన్లను తయారుచేసింది. ఈ ఫోన్లు వచ్చే రెండు వారాల్లో స్టోర్లకు వస్తాయని అంచనా. పూర్తిస్థాయి ఉత్పత్తి మరికొంత వ్యవధి తీసుకుంటుందని యాపిల్‌ అధికారి ఒకరు వెల్లడించారు. గ్లోబల్‌ టెక్‌ దిగ్గజం తన ఉత్పత్తిని భారత్‌లో మొత్తంగాచేస్తామని బెంగ ళూరులోనే చేస్తామని ప్రకటించిన సంగతి తెలిసిందే. ఐఫోన్‌ ఎస్‌ఇలను బెంగళూరులో చేస్తామని దేశీ య కస్టమర్లకు ఈనెలనుంచే అందుబాటులోకి స్తామని యాపిల్‌ ఒక ఇ-మెయిల్‌లో స్పష్టంచేసింది.
కర్ణా టక రాష్ట్ర ప్రభుత్వపరంగా మరింతగా చొరవచూపిస్తోంది. ఐటి మంత్రి ప్రియాంక్‌ ఖర్గే మాట్లాడుతూ బెంగళూరు వాతావరణం ప్రపంచంలోని అత్యుత్తమ కంపెనీలను ఆకర్షిస్తోందన్నారు. మేకిన్‌ఇండియా కార్యా చరణ పూర్తిస్థాయిలో అమలయిందంటే రాష్ట్రంలో బెంగ ళూరుకే పరిశ్రమలన్నీ తరలివస్తాయన్నారు. స్థానికవన రుల నుంచి కొనుగోలుచేసే ఉత్పత్తిదారులకు మరిన్ని ప్రోత్సాహకాలు అందిస్తామన్నారు. యాపిల్‌ సిఇఒ టిమ్‌ కూక్‌ భారత్‌ను గత మేనెలలో సందర్శించి ప్రధానిని సైతం కలిసారు. భారత్‌లోనే ఐఫోన్ల ఉత్పత్తిచేయాలన్న ఆసక్తిని సైతం వెల్లడించారు.
పన్నురాయితీలు ఎక్కువ కోరింది. భారత్‌ వీటిని తిరస్కరించిన సంగతి తెలిసిందే. దేశీయమార్కెట్‌ శరవేగంగా వృద్ధిచెందుతున్నందున కంపెనీకి మరింత ఆకర్షణీయంగా భారత్‌ మార్కెట్‌ కనిపించింది. అమెరికా, చైనాల్లో ఐఫోన్‌ విక్రయాలు తగ్గడంతో భారత్‌ కీలకమార్కెట్‌గా కనిపిస్తోంది. ఖరీదైన స్మార్ట్‌ఫోన్లకు దేశం ఆనువైనదైనప్పటికీ యాపిల్‌ఫోన్లకు డిమాండ్‌ఉందన్న సంగతిని గుర్తించింది.
నాలుగేళ్ల కాలం నాటి ఐఫోన్‌ 5ఎస్‌ ప్రస్తుతం గ్జియామి, మోటారోలా, శాంసంగ్‌ ఇతర కీలక బ్రాడ్‌లతో మధ్యస్థాయి మార్కెట్‌లో పోటీపడుతున్నది. దేశీయ ఉత్పత్తి కారణంగా ధరలు తగ్గుతాయా అంటే స్పష్ట మైన వివరణలేదు అసెంబ్లింగ్‌ జరిగే ఉత్పత్తులు 12శాతం పన్నులను ఆదాచేస్తాయని చెపుతున్నారు. ఐఫోన్‌ ఎస్‌ఇని రూ.27,200లకు కొనుగోలుచేస్తే ఫ్లిప్‌కార్ట్‌ అమెజాన్‌లలో రూ.20,999లకే లభిస్తున్నా యి. ప్రపంచం అంతటా ఒకేధరలు కొనసాగించేలక్ష్యంతో యాపిల్‌ ఉంది. ఐఫోన్‌ ఎస్‌ఇ రూ.25వేల నుంచి ధరలు ప్రారంభమవుతున్నాయి. అక్టోబరులో రూ.20వేలకు వస్తుందని కౌంటర్‌పాయింట్‌ రీసెర్చి డైరెక్టర్‌ నీల్‌షా వెల్లడించారు. ఈ ధరల్లోనేచైనా పోటీ సంస్థలు ఒప్పొ, వివోతో పోటీపడుతుందని అంచనా.